**19-րդ շաբաթ**

**Ամսաթիվ՝** —————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Կրկնողություն - Բանավոր բացատրել նախորդ դասի հետևյալ բառերի իմաստը․** *Զով, հասուն, հասակ*

**Մշակույթ** **– Վարդան Այգեկցի**

**Վարդան Այգեկցին** ստեղծել է ավելի քան 30 առակ: Նրա առակներից շատերի գլխավոր հերոսն աղվեսն է, ահա ինչու Վարդան Այգեկցու անվան հետ կապված առակագրքերը ստացել են նաև «Աղվեսագիրք» անվանումը։ Առակներում աղվեսը միշտ չէ, որ խորամանկ է: Երբեմն նա օժտված է այլ գծերով՝ անմտություն, հիմարություն, նենգություն և այլն։

**Առակ գանձի մասին**

«Մի իմաստուն և աղքատ մարդ ուներ ծույլ որդիներ։ Մահվան ժամին նա կանչեց որդիներին և ասաց.

* Ո՛վ զավակներ, իմ նախնիները շատ գանձ են թաղել մեր այգում։ Այդ գանձը կգտնի նա, ով շատ աշխատի և խորը փորի։

Եվ հոր մահից հետո որդիները սկսեցին աշխատել մեծ եռանդով և յուրաքանչյուրն աշխատում էր, որ ինքը գտնի գանձը։ Եվ այգին սկսեց աճել և զորանալ։ Այն առատ բերք տվեց և նրանց հարստացրեց գանձերով»:

**Հարցեր և առաջադրանքներ**

* Հայրը որդիներին ի՞նչ առաջադրանք տվեց։
* Ինչպե՞ս հարստացան որդիները։
* Ի՞նչ եք կարծում, ի՞նչ գանձեր գտան այգում որդիները։
* Պատմի'ր առակը քո խոսքերով:

**Հանձնարարություններ**

1. **Բառագիտություն** – Բառատետրում արտագրել և սովորել հետևյալ բառերի բացատրությունները․
	* + - *Նետաձիգ – նետ ու աղեղով կռվող զինվոր*
			- *Քաջ – խիզախ, ուժեղ*
			- *Հնազանդվել – մեկին լսել, ենթարկվել*
2. **Ուղղագրություն** – Աշխատանքային տետրում մեկական տողով գրել ***բարձրահասակ, գանգուր, քաջ, կուրծք*** բառերը և սովորել դրանց ուղղագրությունը:
3. **Քերականություն** – Հասկանալ բառերի «ընդհանուր իմաստը» և «մասնավոր իմաստը» (էջ 54).
* Ընդհանուր իմաստ - բանջարեղեն
* Մասնավոր իմաստ – գազար, վարունգ, կաղամբ
* Ընդհանուր իմաստ - կենդանի
* Մասնավոր իմաստ – վագր, աղվես, շուն, կատու
1. Կրկնել այբուբենի բոլոր տառերը:

**Տնային հանձնարարություններ**

**Գրականություն**

Կարդալ **«Հայկ և Բել»** պատմությունը (էջ 50), կարողանալ սեփական բառերով վերարտադրել և պատասխանել առաջադրված հարցերին։

* Ինչի՞ մասին էր պատմությունը:
* Նկարագրիր` ինչպիսի՞ն է Հայկ Նահապետը:
* Հայկը ինչո՞ւ չհնազանդվեց Բելին:
* Ինչո՞ւ է մեր ժողովուրդը կոչվում *հայ*, իսկ հայրենիքը` *Հայաստան*:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված 4 հանձնարարությունների կատարում։
2. Սովորել նոր բառերի բացատրություններն ու ուղղագրությունը։

**Քերականություն**

Դասարանում սովորեցինք բառերի «ընդհանուր իմաստը» և «մասնավոր իմաստը» (էջ 54): Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Մշակույթ**

Ծնողների օգնությամբ կարդալ **«Վարդան Այգեկցի*»*** դասանյութը, կարողանալ սեփական բառերով վերարտադրել և պատասխանել առաջադրված հարցերին։